stanford-oval/wikipedia huggingface dataset:
องค์การบริหารส่วนจังหวัด
อำนาจหน้าที่

องค์การบริหารส่วนจังหวัดมีหน้าที่พัฒนาจังหวัด ทั้งด้านเศรษฐกิจ สังคม การศึกษา สาธารณสุข การอาชีพ สาธารณูปโภคต่าง ๆ เช่น
จัดสร้างระบบสาธารณูปโภคที่เทศบาลและ อบต. ทำไม่ได้ เพราะขาดงบประมาณ เช่น สร้างบ่อบำบัดน้ำเสีย
จัดทำโครงการที่เกี่ยวข้องทั้งเทศบาลและ อบต. เช่น การก่อสร้างถนนสายหลัก
การป้องกันและบรรเทาสาธารณภัย เช่น จัดรถบรรทุกน้ำ ช่วยเหลือพื้นที่แห้งแล้ง
การใช้ที่ดินเพื่อประโยชน์ของท้องถิ่น เช่น จัดให้มีสถานที่พักผ่อน สวนสาธารณะ
การบำรุงรักษาทรัพยากรธรรมชาติและสิ่งแวดล้อม รวมทั้งจารีตประเพณีและวัฒนธรรมท้องถิ่น
การเลือกตั้งผู้แทนขององค์การบริหารส่วนจังหวัด

ประชาชนในแต่ละจังหวัดสามารถเลือกตัวแทนเข้ามาบริหาร อบจ.ได้โดยตรงโดยการเลือกตั้งนายก อบจ. และสมาชิกสภา อบจ. การเลือกตั้งนายก อบจ. ถือเขตจังหวัดเป็นเขตเลือกตั้ง ผู้มีสิทธิเลือกตั้งออกเสียงลงคะแนนเลือกผู้สมัครนายก อบจ. ได้ 1 คน
การเลือกตั้งสมาชิกสภา อบจ. ถือเขตอำเภอเป็นเขตเลือกตั้ง อำเภอที่มีสมาชิกสภา อบจ. ได้มากกว่า 1 คน จะแบ่งเขตอำเภอเป็นเขตเลือกตั้งเท่าจำนวนสมาชิกสภา อบจ. ที่มีในอำเภอนั้น ผู้มีสิทธิเลือกตั้งออกเสียงลงคะแนนเลือกผู้สมัครได้เขตเลือกตั้งละ 1 คน ส่วน นายกองค์การบริหารส่วนจังหวัด ทำหน้าที่ควบคุมและรับผิดชอบบริหารกิจการของ อบจ. ที่มีปลัด อบจ. เป็นหัวหน้า พนักงานทั้งหมดใน อบจ. และนายก อบจ. แต่งตั้งรองนายกซึ่งมิใช่สมาชิกสภา อบจ. เป็นผู้ช่วย เหลือในการบริหารงาน มีวาระการทำงานคราวละ 4 ปี
สมาชิกสภาองค์การบริหารส่วนจังหวัด

สมาชิกสภาองค์การบริหารส่วนจังหวัด หรือ สมาชิกสภา อบจ. หรือเรียกย่อ ๆ ว่า ส.อบจ. มาจากการเลือกตั้งโดยตรงของประชาชน อยู่ในตำแหน่งวาระละ 4 ปี มีหน้าที่ดังนี้
พิจารณาและออกกฎหมายของ อบจ. เรียกว่า “ข้อบัญญัติ อบจ.” เช่น การจัดเก็บภาษี, น้ำมัน, และยาสูบ
ตรวจสอบควบคุมการบริหาร อบจ. เช่น ตรวจสอบการใช้เงินในโครงการต่าง ๆ ให้ความเห็นชอบแผนพัฒนาจังหวัดโดยรวบรวมจากแผนของทั้งเทศบาลและ อบต. เช่น การสร้างถนน
ให้ความเห็นชอบงบประมาณรายจ่ายประจำปีซึ่งมาจากภาษีของประชาชน ทั้งภาษีทางตรงที่ อบจ. จัดเก็บ เช่น ภาษีโรงเรือนและที่ดิน หรือภาษีทางอ้อม เช่น จากการซื้อสินค้า โดยนำส่วนที่เป็นภาษีกลับคืนมาพัฒนาท้องถิ่น
ผู้บริหารขององค์การบริหารส่วนจังหวัด หรือ ผู้บริหารท้องถิ่น เราเรียกว่า นายกองค์การบริหารส่วนจังหวัด ซึ่งมีที่มาจากการเลือกตั้งผู้บริหารท้องถิ่นโดยตรง
สมาคมองค์การบริหารส่วนจังหวัดแห่งประเทศไทย

เมื่อวันที่ 26 พฤษภาคม พ.ศ. 2539 สมาชิกสภาจังหวัดทั่วประเทศได้มีการรวมตัวกันจัดการประชุมใหญ่ ณ จังหวัดเชียงใหม่ และได้มีมติให้มีการก่อตั้งสหพันธ์สมาชิกสภาจังหวัดแห่งประเทศไทยขึ้น พร้อมกับได้เลือก อุดร จันทรวิโรจน์ ประธานสภาจังหวัดเชียงใหม่ เป็นประธานสหพันธ์ สมาชิกสภาจังหวัดแห่งประเทศไทย พร้อมทั้งได้ขับเคลื่อนเรียกร้องให้มีการแก้ไข พระราชบัญญัติระเบียบบริหารราชการส่วนจังหวัด พ.ศ. 2498 และประสบผลสำเร็จในเวลาต่อมา เมื่อได้มีการตราพระราชบัญญัติ องค์การบริหารส่วนจังหวัด พ.ศ. 2540 ขึ้นมาบังคับใช้ ส่งผลให้สภาจังหวัดเดิมได้แปรสภาพไปเป็นองค์การบริหารส่วนจังหวัด โดยได้แยกอำนาจหน้าที่ออกเป็นฝ่ายบริหาร และฝ่ายนิติบัญญัติอย่างชัดเจน สหพันธ์สมาชิกสภาจังหวัดแห่งประเทศไทยจึงได้ยกฐานะขึ้นเป็นสมาคมสภาองค์การบริหารส่วนจังหวัดแห่งประเทศไทย เมื่อวันที่ 16 กรกฎาคม พ.ศ. 2542 โดยมี อำนวย แช่มช้อย นายกองค์การบริหารส่วนจังหวัดกาญจนบุรี เป็นนายกสมาคมฯ คนแรก มีสำนักงานตั้งอยู่ ณ สำนักงานองค์การบริหารส่วนจังหวัดพระนครศรีอยุธยา โดยวิสัยทัศน์ “รวมเป็นหนึ่ง เป็นที่พึ่ง มีศักดิ์ศรี มีคุณธรรม”
เมื่อวันที่ 13 พฤษภาคม พ.ศ. 2543 ได้เปลี่ยนชื่ออีกครั้งเป็นสมาคมองค์การบริหารส่วนจังหวัดแห่งประเทศไทย
ในปี พ.ศ. 2554 สานันท์ สุพรรณชนะบุรี นายกสมาคมฯ ในขณะนั้น ได้ทำการย้ายสำนักงานจากองค์การบริหารส่วนจังหวัดพระนครศรีอยุธยา มาสร้างในสถานที่แห่งใหม่ มาอยู่ที่ เลขที่ 19/1-3 หมู่ที่ 4 ถนนราชพฤกษ์ ตำบลคลองข่อย อำเภอปากเกร็ด จังหวัดนนทบุรี และได้กราบบังคมทูลเชิญ สมเด็จพระเทพรัตนราชสุดา สยามบรมราชกุมารี เสด็จพระราชดำเนินทรงเป็นองค์ประธานในพิธีเปิดอาคารสำนักงานแห่งใหม่ 13 กรกฎาคม พ.ศ. 2554 และได้ใช้สถานที่แห่งนี้เป็นที่ทำการสำนักงานสมาคมองค์การบริหารส่วนจังหวัดแห่งประเทศไทยจนถึงปัจจุบัน
สมาคมองค์การบริหารส่วนจังหวัดแห่งประเทศไทย > รายชื่อนายกสมาคมองค์การบริหารส่วนจังหวัดแห่งประเทศไทย

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ | จังหวัด |
ประธานสหพันธ์สมาชิกสภาจังหวัดแห่งประเทศไทย
| 1 |  | อุดร จันทรวิโรจน์ | 27 พฤษภาคม พ.ศ. 2539 | 26 พฤษภาคม พ.ศ. 2541 | จังหวัดเชียงใหม่ |
| 2   (1) |  | อำนวย แช่มช้อย | 27 พฤษภาคม พ.ศ. 2541 | 15 กรกฎาคม พ.ศ. 2542 | จังหวัดกาญจนบุรี |
นายกสมาคมองค์การบริหารส่วนจังหวัดแห่งประเทศไทย
| 2   (2) |  | อำนวย แช่มช้อย | 31 พฤษภาคม พ.ศ. 2543 | 8 สิงหาคม พ.ศ. 2544 | จังหวัดกาญจนบุรี |
| 3 |  | ศักดา จาละ | 8 สิงหาคม พ.ศ. 2544 | ธันวาคม พ.ศ. 2545 | จังหวัดสุพรรณบุรี |
| 4 |  | ภิญโญ ตั๊นวิเศษ | ธันวาคม พ.ศ. 2545 | 2 พฤษภาคม พ.ศ. 2549 | จังหวัดชลบุรี |
| 5 |  | วิทูร ชาติปฏิมาพงษ์ | 2 พฤษภาคม พ.ศ. 2549 | 28 ธันวาคม พ.ศ. 2550 | จังหวัดนครราชสีมา |
| 6 |  | อำนาจ ศิริชัย | 28 ธันวาคม พ.ศ. 2550 | พ.ศ. 2551 | จังหวัดนครสวรรค์ |
| 7 |  | สานันท์ สุพรรณชนะบุรี | 27 พฤศจิกายน พ.ศ. 2551 | 15 สิงหาคม พ.ศ. 2554 | จังหวัดพัทลุง |
| 8 |  | ธนภณ กิจกาญจน์ | 15 สิงหาคม พ.ศ. 2554 | 16 กรกฎาคม พ.ศ. 2556 | จังหวัดจันทบุรี |
| 9 |  | ชัยมงคล ไชยรบ | 16 กรกฎาคม พ.ศ. 2556 | พ.ศ. 2559 | จังหวัดสกลนคร |
| 10 |  | บุญเลิศ บูรณุปกรณ์ | พ.ศ. 2559 | 9 ตุลาคม พ.ศ. 2559 | จังหวัดเชียงใหม่ |
| 11 |  | อนุวัธ วงศ์วรรณ | 9 ตุลาคม พ.ศ. 2559 | พ.ศ. 2562 | จังหวัดแพร่ |
| 12 |  | สมศักดิ์ กิตติธรกุล | พ.ศ. 2561 | 3 กันยายน พ.ศ. 2564 | จังหวัดกระบี่ |
| 13 |  | บุญชู จันทร์สุวรรณ | 3 กันยายน พ.ศ. 2564 | 3 ธันวาคม พ.ศ. 2566 | จังหวัดสุพรรณบุรี |
| 14 |  | ชูพงศ์ คำจวง | 30 พฤศจิกายน พ.ศ. 2566 | 19 ธันวาคม พ.ศ. 2566 | จังหวัดสกลนคร |
| - |  | พลตำรวจโท คำรณวิทย์ ธูปกระจ่าง   (อุปนายกสมาคมฯ) | 19 ธันวาคม พ.ศ. 2566   (รักษาการ) | 19 ธันวาคม พ.ศ. 2566 | จังหวัดปทุมธานี |
แหล่งข้อมูลอื่น

ประวัติความเป็นมาขององค์การบริหารส่วนจังหวัด เก็บถาวร 2008-04-17 ที่ เวย์แบ็กแมชชีน
สาระน่ารู้ 20 ถาม-ตอบ เกี่ยวกับการเลือกตั้ง อบจ. เก็บถาวร 2011-11-08 ที่ เวย์แบ็กแมชชีน - สำนักงานคณะกรรมการการเลือกตั้ง
| ด ค กการจัดแบ่งเขตพื้นที่ในประเทศไทย |
| --- | --- |
เขตการปกครอง:  ส่วนภูมิภาค จังหวัด  อำเภอ  กิ่งอำเภอ  ตำบล  หมู่บ้าน  ส่วนท้องถิ่น องค์การบริหารส่วนจังหวัด  เทศบาล นคร  เมือง  ตำบล  องค์การบริหารส่วนตำบล  กรุงเทพมหานคร เขต  แขวง  เมืองพัทยา 
เขตพื้นที่:  กลุ่มจังหวัด  เขตตรวจราชการ  เขตปกครองคณะสงฆ์  ท้องที่ตำรวจ  เขตพื้นที่การศึกษา  เขตพื้นที่สรรพากร  มณฑลทหารบก  เขตศาลยุติธรรมไทย 
เขตการปกครองในอดีต:  มณฑลภาค  มณฑลเทศาภิบาล 
| ด ค กการเลือกตั้งนายกองค์การบริหารส่วนจังหวัดในประเทศไทย |
| --- | --- |
เลือกตั้งพร้อมกันทั่วประเทศ:  2547  2551  2555  2563  2568 
เลือกตั้งนอกวาระ   หรือแทนตำแหน่งที่ว่างลง:  2546  2548–50  2552–53  2554  2556  2557  2565  2566  2567 
| ด ค กราชการของฝ่ายบริหารไทย |
| --- | --- | --- |
| ราชการส่วนกลาง |  กระทรวง  รัฐวิสาหกิจ  องค์การมหาชน  หน่วยงานรูปแบบพิเศษ  |  |
| ราชการส่วนภูมิภาค |  จังหวัด  อำเภอ/กิ่งอำเภอ  |  |
| ราชการส่วนท้องถิ่น |  องค์การบริหารส่วนจังหวัด  เทศบาลนคร  เทศบาลเมือง  เทศบาลตำบล  องค์การบริหารส่วนตำบล  กรุงเทพมหานคร  เมืองพัทยา  |  |
| ราชการในพระองค์ |  สำนักพระราชวัง  หน่วยบัญชาการถวายความปลอดภัยรักษาพระองค์  สำนักงานองคมนตรี  |  |
หมวดหมู่:การจัดระเบียบบริหารราชการแผ่นดินของไทย
Derodontidae

| Derodontidae ช่วงเวลาที่มีชีวิตอยู่: จูแรสซิกกลาง–ปัจจุบัน  PreꞒ Ꞓ O S D C P T J K Pg N      |
| --- | --- |

Laricobius erichsoni จากเบลเยียม

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Derodontidae
สปีชีส์:: แม่แบบ:Taxonomy/DerodontidaeDerodontidae
ชื่อทวินาม
แม่แบบ:Taxonomy/DerodontidaeDerodontidae เลอคอนต์, 1861

สกุล
 4 สกุล ดูในเนื้อหา
Derodontidae เป็นวงศ์ของอันดับด้วง ซึ่งอยู่ในวงศ์สูงของตัวเอง Derodontoidea บางครั้งเรียกกันว่า ด้วงเชื้อราคอหนาม แมลงปีกแข็งในวงศ์นี้มีขนาดเล็ก โดยมีความยาวระหว่าง 2 ถึง 6 มม. ลักษณะเด่นคือมีขอบที่มีหนามบนโพรโนตัม (ส่วนหนึ่งของทรวงอก) ซึ่งเป็นที่มาของชื่อ แต่ในสกุล Laricobius จะไม่มีหนามเหล่านี้ จุดเด่นที่ผิดไปจากแมลงปีกแข็งทั่วไปคือมีโอเซลลัสสองจุดบนส่วนยอดของศีรษะ
แหล่งข้อมูลอื่น

Derodontidae from the Tree of Life
| การแยกแยะหน่วยอนุกรมวิธาน |
| --- | --- |
Derodontidae:  Wikidata: Q3023957  Wikispecies: Derodontidae  ADW: Derodontidae  BioLib: 144563  BOLD: 90125  BugGuide: 43790  EoL: 7451  EPPO: 1DEROF  Fauna Europaea: 11017  Fossilworks: 69377  GBIF: 7822  iNaturalist: 174055  IRMNG: 109650  ITIS: 114970  NBN: NHMSYS0001717899  NCBI: 174905  NZOR: 58b5c359-8f2e-4644-8ba3-bca572751863 
Derodontoidea:  Wikidata: Q134314  Wikispecies: Derodontoidea  BugGuide: 40615  EoL: 7450  Fauna Europaea: 11016  Fossilworks: 70198  GBIF: 1577  iNaturalist: 174054  ITIS: 717341  NBN: NHMSYS0001717900  NCBI: 107941  NZOR: f48cba96-417b-4a7c-8119-b3791c346d38
หน่วยงานบังคับใช้กฎหมาย

หน่วยงานบังคับใช้กฎหมาย คือหน่วยงานของรัฐที่มีอำนาจหน้าที่ในการใช้กฎหมายตามที่ได้บัญญัติไว้ ทั้งรัฐธรรมนูญ รัฐบัญญัติ ประมวลกฎหมาย หรือกฎหมายอื่น ๆ มอบอำนาจไว้ให้ในการปฏิบัติการและบังคับใช้ ภายใต้เขตอำนาจศาลที่ได้บัญญัติไว้
เขตอำนาจ

เขตอำนาจ คือขอบเขตที่เจ้าพนักงานบังคับใช้กฎหมายนั้น ๆ มีอำนาจในการดำเนินการสืบสวนสอบสวนหรือจับกุมตามขอบเขตอำนาจที่ได้กำหนดไว้
หน่วยงานบังคับใช้กฎหมายจะมีข้อจำกัดในการใช้อำนาจของตนตามที่ได้กำหนดไว้ในกฎหมาย ซึ่งมีหลายระดับ ทั้งในระดับประเทศ เช่น คณะกรรมการป้องกันและปราบปรามยาเสพติด ในระดับภูมิภาคของประเทศ เช่น ตำรวจภูธรภาค 2 ในพื้นที่ภาคตะวันออกของประเทศไทย และในระดับระหว่างประเทศ เช่น ตำรวจสากล
หน่วยงานบังคับใช้กฎหมายในระดับสากล มักจะให้การสนับสนุนกิจการรมในการบังคับใช้กฎหมายในประเทศสมาชิกของตน โดยแบ่งปันข้อมูลและข่าวสารต่าง ๆ ที่จำเป็นในการบังคับใช้กฎหมายที่สอดคล้องกับหน่วยงานในประเทศนั้น ๆ แทนการบังคับใช้กฎหมายโดยตรง เพราะไม่มีอำนาจสั่งการเหนืออธิปไตยประเทศนั้น ๆ
เขตอำนาจ > ตำรวจ

เขตอำนาจการสอบสวน หรือ เขตอำนาจสอบสวน, เขตสอบสวน คือขอบเขตที่พนักงานสอบสวนมีอำนาจในการดำเนินงาน ในคดีอาญานั้นมีความสำคัญเป็นอย่างมาก เนื่องจากหากพนักงานสอบสวนดำเนินการไปทั้งที่ไม่มีอำนาจจะทำให้อัยการไม่สามารถฟ้องคดีได้
บทความหลัก: การแบ่งท้องที่ของตำรวจไทย
สำหรับในประเทศไทย เขตอำนาจการสอบสวนจะแบ่งตามความรับผิดชอบของสถานีตำรวจที่มีอาณาเขตความรับผิดชอบในท้องที่นั้น ในพื้นที่กรุงเทพมหานครเป็น สถานีตำรวจนครบาล สังกัดกองบัญชาการตำรวจนครบาล นอกเหนือจากนั้นเป็น สถานีตำรวจภูธร สังกัดตำรวจภูธรจังหวัด อยู่ภายใต้ตำรวจภูธรทั้ง 9 ภาคทั่วประเทศ
เขตอำนาจ > ศาล

เขตอำนาจศาล คือพื้นที่และประเภทคดีที่ศาลนั้นมีอำนาจในการพิจารณาพิพากษาคดีตามกฎหมายที่บัญญัติ ซึ่งอาจแบ่งเขตอำนาจของแต่ละศาลได้ตามลักษณะทางภูมิศาสตร์ ปริมาณคดีในท้องที่ และอำนวยความสะดวกผู้มาติดต่อราชการ
รูปแบบหน่วยงาน

หน่วยงานบังคับใช้กฎหมายมีมากมายหลายประเภท ทั้งบังคับใช้กับคนทั่วไปในชุมชนหรือประเทศ และบังคับใช้เฉพาะด้านโดยเฉพาะ เพื่อสอดส่องดูแลให้เป็นไปตามที่กฎหมายกำหนด เช่น กสทช. และเพื่อประโยชน์โดยรวมของประเทศ อาทิ กรมศุลกากร โดยในแต่ละประเทศจะมีรูปแบบการบังคับใช้แตกต่างกันไป
รูปแบบหน่วยงาน > ศาสนา

ในประเทศที่เคร่งศาสนา จะมีการบังคับใช้กฎหมายศาสนาอย่างเคร่งครัด เช่น กฎหมายชะรีอะฮ์ ในศาสนาอิสลามที่ครอบคลุมวิถีการดำเนินชีวิตของบุคคลและสาธารณชนที่มีพื้นฐานมาจากหลักนิติศาสตร์ (jurisprudence) ของศาสนาอิสลามสำหรับชาวมุสลิมใช้ บังคับใช้โดยตำรวจศาสนา ใช้ระบบพิจารณาคดีโดยผู้เชี่ยวชาญซึ่งเรียกว่าผู้พิพากษา ซึ่งคำตัดสินเล่านั้นเรียกว่าฟัตวา (Fatwa)
หน่วยงานบังคับใช้กฎหมายศาสนานั้นมีชื่อเรียกแตกต่างกันไปตามหลักพื้นฐานของศาสนาและประเทศ อาทิ ในประเทศซาอุดีอาระเบีย คือตำรวจศีลธรรมชื่อว่า "มุตาวา"
รูปแบบหน่วยงาน > กิจการภายใน

ในหน่วยงานบังคับใช้กฎหมายแต่ละหน่วยงาน จะมีหน่วยตรวจสอบภายใน เพื่อตรวจสอบการทำงานของหน่วยงานนั้น ๆ ให้เป็นไปตามมาตรฐาน เช่น สำนักงานจรรยาบรรณวิชาชีพ ภายในสำนักงานสอบสวนกลาง (FBI) ของสหรัฐอเมริกา สำนักงานตรวจสอบภายใน สำนักงานตำรวจแห่งชาติของประเทศไทย โดยในบางประเทศมีการตั้งหน่วยตรวจสอบภายในองค์กรแยกออกมาจากองค์กรนั้น เช่น สำนักงานคณะกรรมการป้องกันและปราบปรามการทุจริตในภาครัฐ เป็นหน่วยงานตรวจสอบการทำงานของหน่วยงานภาครัฐในประเทศไทย
รูปแบบหน่วยงาน > ตำรวจ

บทความหลัก: ตำรวจ
ตำรวจ คือหน่วยงานหลักในการบังคับใช้กฎหมายที่แพร่หลายที่สุดในโลก เนื่องจากมีหน้าที่และความรับผิดชอบที่เกี่ยวข้องกับคนในสังคมมากที่สุด ทั้งที่เกี่ยวกับการบังคับใช้กฎหมายโดยตรง และเกี่ยวกับการรักษาความสงบรวมถึงการเข้าถึงเหตุฉุกเฉินต่าง ๆ ที่อาจจะไม่ได้ระบุไว้ในกฎหมายในฐานะหน่วยงานแรกที่ต้องตอบสนองต่อเหตุการณ์ที่ส่งผลต่อความสงบเรียบร้อยของสังคม ซึ่งมีเขตอำนาจที่หลากหลายตามบทบัญญัติของกฎหมายนั้น ๆ เช่น ตำรวจรัฐในสหรัฐอเมริกา มีอำนาจการสืบสวนสอบสวนแค่ภายในมลรัฐที่ตัวเองสังกัด
รูปแบบหน่วยงาน > ทหาร

บทความหลัก: สารวัตรทหาร
ในหน่วยหรือองค์กรทางทหาร มีหน่วยงานสำหรับบังคับใช้กฎหมายของกองทัพ เรียกว่าสารวัตรทหาร (Military police หรือ Military provost) มีสังกัดและภารกิจที่หลากหลายตามที่ได้รับมอบหมาย อยู่ในกองทัพต่าง ๆ ในทุกประเทศ
ในบางประเทศใช้กองกำลังกึ่งหทารหรือสารวัตรทหารในการบังคับใช้กฎหมายในพลเรือนด้วย เช่น ฌ็องดาร์เมอรี
สำหรับสารวัตรทหาร มีอำนาจหน้าที่หลัก ดังนี้
ป้องกันการเกิดอาชญากรรมในกองทัพ
สืบสวนสอบสวนคดีอาญาที่อยู่ในเขตอำนาจของศาลทหาร
สอดส่องตรวจตราให้บุคลากรในสังกัดกระทรวงกลาโหมอยู่ในระเบียบวินัย ว่ากล่าวตักเตือนเมื่อพบการกระทำผิด
ควบคุมจัดระเบียบการจราจรที่อยู่ในกิจการของทหาร เช่น การเคลื่อนกำลังพล การส่งกำลังบำรุง
รักษาความปลอดภัยวัตถุตามที่ได้รับมอบหมาย และอารักขาบุคคลสำคัญ
ปฏิบัติการเกี่ยวกับการจัดการเชลยศึก เรือนจำทหาร ทหารพลัดหลงจากหน่วย หรือพลเรือนที่ถูกกักกันในยามสงคราม ตามที่กฎหมายกำหนดให้เป็นอำนาจของฝ่ายทหาร
รายชื่อหน่วยงานบังคับใช้กฎหมาย

ตัวอย่างรายชื่อหน่วยงานบังคับใช้กฎหมายในระดับต่าง ๆ ตามเขตอำนาจ
รายชื่อหน่วยงานบังคับใช้กฎหมาย > หน่วยงานระหว่างประเทศ

องค์การตำรวจอาชญากรรมระหว่างประเทศ หรือเรียก ตำรวจสากล ก่อตั้งมาเพื่อสนับสนุนองค์กรหรือหน่วยงานที่มีภารกิจในการป้องกันหรือปราบปรามอาชญากรรมระหว่างประเทศ มีสมาชิกทั้งหมด 194 ประเทศทั่วโลก
รายชื่อหน่วยงานบังคับใช้กฎหมาย > หน่วยงานรัฐบาลกลาง

ในประเทศที่ปกครองในรูปแบบสหพันธรัฐ จะมีหน่วยงานบังคับใช้กฎหมายในระดับรัฐบาลกลาง มีเขตอำนาจในการสืบสวนสอบสวนทุกรัฐภายในประเทศ อาทิ
สหรัฐอเมริกา
สำนักงานสอบสวนกลาง (FBI)
ออสเตรเลีย
สำนักงานตำรวจสหพันธ์ออสเตรเลีย
รายชื่อหน่วยงานบังคับใช้กฎหมาย > หน่วยงานระดับรัฐ

หน่วยงานบังคับใช้กฎหมายในระดับรัฐ หรือในระดับภูมิภาค ระดับจังหวัด เป็นหน่วยงานที่มีอยู่ในประเทศที่ปกครองในรูปแบบสหพันธรัฐ โดยอาจจะร่วมมือกับหน่วยงานของรัฐบาลกลาง หรือหน่วยงานบังคับใช้กฎหมายระดับท้องถิ่นในการปฏิบัติงานบังคับใช้กฎหมายในรัฐหรือภูมิภาคนั้น ๆ ส่วนมากพบในทวีปอเมริกาเหนือ เอเชียใต้ และโอเชียเนีย อาทิ
ออสเตรเลีย
ตำรวจรัฐนิวเซาท์เวลส์
ตำรวจรัฐควีนส์แลนด์
ตำรวจรัฐเซาท์ออสเตรเลีย
ตำรวจรัฐแทสเมเนีย
ตำรวจรัฐวิกตอเรีย
ตำรวจรัฐเวสเทิร์นออสเตรเลีย
รายชื่อหน่วยงานบังคับใช้กฎหมาย > หน่วยงานระดับชาติ

เป็นหน่วยงานบังคับใช้กฎหมายกลางในระดับชาติ ส่วนมากพบในประเทศที่ปกครอบในรูปแบบรัฐเดี่ยว มีเขตอำนาจในการปฏิบัติการทั่วทั้งประเทศ อาทิ
เกาหลีใต้
สำนักงานตำรวจแห่งชาติเกาหลี
ญี่ปุ่น
สำนักงานตำรวจแห่งชาติ ต่างจากประเทศอื่นตรงที่ไม่มีตำรวจในสังกัด เป็นเพียงหน่วยงานกลางในการประสานงาน
ไทย
สำนักงานตำรวจแห่งชาติ
หน่วยงานบังคับใช้กฎหมายในประเทศไทย > ระดับประเทศ

สำนักงานตำรวจแห่งชาติ ตามพระราชบัญญัติตำรวจแห่งชาติ พ.ศ. 2547 ขึ้นตรงต่อสำนักนายกรัฐมนตรี
สำนักงานตำรวจแห่งชาติ เป็นหน่วยงานบังคับใช้กฎหมายประเภทตำรวจของไทยข้าราชการตำรวจ
กองบัญชาการกองทัพไทย กองพันทหารสารวัตร กองบัญชาการกองทัพไทย กระทรวงกลาโหม
กองทัพบก กรมการสารวัตรทหารบก
กองทัพเรือ กรมสารวัตรทหารเรือ
กองทัพอากาศ กรมทหารสารวัตรทหารอากาศ
กรมสอบสวนคดีพิเศษ สังกัดกระทรวงยุติธรรม
กองอาสารักษาดินแดน สังกัดกระทรวงมหาดไทย
กรมศุลกากร สังกัดกระทรวงการคลัง
รัฐสภา สภานิติบัญญัติระดับชาติของประเทศไทย
เจ้าหน้าที่ตำรวจรัฐสภา สังกัดสำนักงานเลขาธิการสภาผู้แทนราษฎร
ศาลยุติธรรม
เจ้าพนักงานตำรวจศาล สังกัดศูนย์รักษาความปลอดภัย ศาลยุติธรรม
กรมการปกครอง
ชุดปฏิบัติการพิเศษ (DOPA S.W.A.T.) สังกัดศูนย์ปฏิบัติการบังคับใช้กฎหมายพนักงานฝ่ายปกครอง สำนักการสอบสวนและนิติการ กรมการปกครอง
หน่วยงานบังคับใช้กฎหมายในประเทศไทย > ระดับประเทศ > ระดับท้องถิ่น

กรมการปกครอง
นายอำเภอ
ปลัดอำเภอ
กำนัน
ผู้ใหญ่บ้าน
เทศบาลนคร เทศบาลเมือง เทศบาลตำบล
เทศกิจ หน่วยงานหรือบุคคลที่ทำหน้าที่บังคับใช้กฎหมายและเทศบัญญัติ
องค์การบริหารส่วนจังหวัด
ดูเพิ่ม

ตำรวจ
ในประเทศไทย
สำนักงานตำรวจแห่งชาติ
กรมการปกครอง
เทศบาลในประเทศไทย
การปรากฎตัวของเจ้าหน้าที่ตำรวจและรถตำรวจ เป็นรูปแบบพื้นฐานในการป้อมปรามอาชญากรรมของหน่วยงานบังคับใช้กฎหมายในแต่ละท้องถิ่น
ท้องที่ของสถานีตำรวจนครบาล กรุงเทพมหานคร
สารวัตรทหารของกองทัพโปแลนด์
รายชื่อทัวร์คอนเสิร์ตของเซเวนทีน

Seventeen at the 2015 Summer K-POP Festival
เซเวนทีน กลุ่มนักร้องชายจากประเทศเกาหลีใต้    ในปี 2016 เริ่มต้นจัดเอเชียแปซิฟิกทัวร์ครั้งแรก 2016 SEVENTEEN 1ST ASIA PACIFIC TOUR 'SHINING DIAMONDS'  ตั้งแต่เดือนสิงหาคมถึงเดือนกันยายน 2016  รายชื่อของประเทศที่ทำการจัดคอนเสิร์ตนั้นมีทั้ง สิงคโปร์, ฟิลิปปินส์, อินโดนีเซีย, ไทย, ออสเตรเลีย, นิวซีแลนด์, ฮ่องกง, จีน และไต้หวัน
ปี 2017 ได้จัดเวิลด์ทัวร์ครั้งแรก 2017 SEVENTEEN 1ST WORLD TOUR 'DIAMOND EDGE'  ตั้งแต่เดือนกรกฎาคมถึงเดือนตุลาคม 2017  เริ่มต้นที่ประเทศเกาหลีใต้เป็นที่แรก ต่อด้วยประเทศญี่ปุ่น, ฮ่องกง, สหรัฐอเมริกา, แคนาดา, ชิลี, มาเลเซีย, อินโดนีเซีย, สิงคโปร์, ไต้หวัน และฟิลิปปินส์
งานประกาศผลรางวัลประจำปี/รายการเพลงประจำปี

| ปี | รายการ | วันที่ถ่ายทำ/ออกอากาศสด | หมายเหตุ |
| --- | --- | --- | --- |
| 2557 | SBS Awards Festival | 20 ธันวาคม |  |
| 2558 | 2015 Mnet Asian Music Awards | 2 ธันวาคม |  |
| 2558 | SBS Gayo Daejun | 27 ธันวาคม |  |
| 2558 | MBC Gayo Daejejeon | 31 ธันวาคม |  |
| 2559 | 25th Seoul Music Awards | 14 มกราคม |  |
| 2559 | 30th Golden Disk Awards | 21 มกราคม |  |
| 2559 | 5th Gaon Chart K-Pop Awards | 17 กุมภาพันธ์ |  |
| 2559 | 2016 Asia Model Awards | 21 พฤษภาคม |  |
| 2559 | 2016 Asia Artist Awards | 16 พฤศจิกายน |  |
| 2559 | 2016 Melon Music Awards | 19 พฤศจิกายน |  |
| 2559 | 2016 Mnet Asian Music Awards | 2 ธันวาคม |  |
| 2559 | SBS Gayo Daejun | 26 ธันวาคม |  |
| 2559 | KBS Song Festival | 29 ธันวาคม |  |
| 2560 | 31st Golden Disk Awards | 14 มกราคม |  |
| 2560 | 26th Seoul Music Awards | 19 มกราคม |  |
| 2560 | 2017 Korea Cable TV Awards | 10 มีนาคม |  |
| 2560 | 2017 Asia Artist Awards | 15 พฤศจิกายน |  |
| 2560 | 2017 Mnet Asian Music Awards in Vietnam | 25 พฤศจิกายน |  |
| 2560 | 2017 Mnet Asian Music Awards in Japan | 29 พฤศจิกายน |  |
| 2560 | KBS Song Festival | 29 ธันวาคม |  |
| 2560 | MBC Gayo Daejejeon | 31 ธันวาคม |  |
| 2561 | 32nd Golden Disc Awards | 11 มกราคม |  |
| 2561 | 27th Seoul Music Awards | 25 มกราคม |  |
| 2561 | 7th Gaon Chart Music Awards | 14 กุมภาพันธ์ |  |
| 2561 | 2018 Korea Drama Awards | 2 ตุลาคม |  |
| 2561 | 2018 Asia Artist Awards | 28 พฤศจิกายน |  |
| 2561 | 2018 Mnet Asian Music Awards in Hong Kong | 14 ธันวาคม |  |
| 2561 | SBS Gayo Daejeon 'THE WAVE' | 25 ธันวาคม |  |
| 2561 | KBS Song Festival | 28 ธันวาคม |  |
| 2561 | MBC Entertainment Award | 29 ธันวาคม | ซึงกวาน เข้าร่วมคนเดียว |
| 2561 | MBC Gayo Daejejeon | 31 ธันวาคม |  |
| 2562 | 33rd Golden Disc Awards | 6 มกราคม |  |
| 2562 | 28th Seoul Music Awards | 15 มกราคม |  |
| 2562 | 8th Gaon Chart Music Awards | 23 มกราคม | ดิเอท ไม่ได้เข้าร่วม |
| 2562 | 2019 Asian Music Festival in Shenzhen | 17 พฤศจิกายน | จุนและดิเอทเข้าร่วม |
| 2562 | 2019 Asia Artist Awards in Vietnam | 26 พฤศจิกายน | เอสคุปส์ไม่ได้เข้าร่วม |
| 2562 | 2019 Mnet Asian Music Awards in Japan | 4 ธันวาคม | เอสคุปส์ไม่ได้เข้าร่วม |
| 2562 | 2019 SBS Gayo Daejeon | 25 ธันวาคม | เอสคุปส์และจองฮันไม่ได้เข้าร่วม |
| 2562 | 2019 KBS Song Festival | 27 ธันวาคม | เอสคุปส์และจองฮันไม่ได้เข้าร่วม |
| 2562 | 2019 MBC Gayo Daejejeon | 31 ธันวาคม | เอสคุปส์และจองฮันไม่ได้เข้าร่วม |
| 2563 | 34th Golden Disc Awards | 5 มกราคม | เอสคุปส์ไม่ได้เข้าร่วม |
งานประกาศผลรางวัลประจำปี/รายการเพลงประจำปี > งาน/รายการพิเศษอื่น ๆ

| ปี | รายการ | วันที่ | หมายเหตุ |
| --- | --- | --- | --- |
| 2558 | MBC 60th Miss Korea | 8 กรกฎาคม |  |
| 2559 | 2016 Asia Basketball Club Championship | 3 ตุลาคม |  |
| 2560 | K-League Challenge 2017 | 11-12 มีนาคม |  |
| 2560 | 2017 Supermodel Contest | 15 ธันวาคม |  |
| 2561 | 99th Korean National Sports Festival in Jeonbuk | 12 ตุลาคม |  |
| 2562 | The 65th Gyeonggido Sports Festival | 9 พฤษภาคม |  |
| 2562 | 40th Blue Dragon Film Awards | 21 พฤศจิกายน | เอสคุปส์ไม่ได้เข้าร่วม |
หม่อน

| หม่อน |
| --- | --- |

ผลและใบหม่อน

การจำแนกชั้นทางวิทยาศาสตร์
อาณาจักร:: Plantae
ไฟลัม:: Magnoliophyta
ชั้น:: Magnoliopsida
อันดับ:: Rosales
วงศ์:: Moraceae
สกุล:: Morus L.


 ดูในบทความ
หม่อน หรือ มัลเบอร์รี (อังกฤษ: mulberry) ภาคอีสานเรียก มอน ภาษาจีนแต้จิ๋วเรียก เก้ซิวเอียะ เป็นพืชอาหารตามธรรมชาติชนิดเดียวของหนอนไหม และเป็นหัวใจสำคัญของการประกอบอาชีพการปลูกหม่อนเลี้ยงไหม ปริมาณผลผลิตและคุณภาพรังไหมจะมากหรือน้อย ขึ้นอยู่กับคุณภาพใบหม่อน หม่อนเป็นพืชที่มีอายุนาน 80-100 ปี ถ้าไม่ได้รับความกระทบกระเทือน จากการเก็บเกี่ยวหรือโรค แมลงศัตรู สามารถเจริญได้ดีตั้งแต่เขตอบอุ่นถึงเขตร้อน หม่อนที่เกิดในเขตอากาศหนาว จะหยุดพักไม่เจริญเติบโต นับตั้งแต่ปลายฤดูใบไม้ร่วงจนถึงฤดูใบไม้ผลิ ผลหม่อนสามารถรับประทานได้ สารสกัดด้วยเมทานอลจากกากหม่อนที่เหลือจากการทำน้ำผลไม้มีฤทธิ์กำจัดอนุมูลอิสระ
ลักษณะทางพฤกษศาสตร์

หม่อนเป็นไม้พุ่มขนาดกลาง เปลือกต้นสีน้ำตาลแดง ลำต้นตั้งตรง แตกกิ่งก้านไม่มากนัก ใบเดี่ยวเรียงสลับ รูปไข่ หรือรูปไข่กว้าง ขอบเรียบหรือหยักเว้าเป็นพู ขึ้นกับพันธุ์ กว้าง 8-14 เซนติเมตร ยาว 12-16 เซนติเมตร ผิวใบสากคาย ปลายเรียวแหลมยาว ฐานใบกลม หรือรูปหัวใจ หรือค่อนข้างตัด ใบอ่อนขอบจักเป็นพูสองข้างไม่เท่ากัน ขอบพูจักเป็นซี่ฟัน เส้นใบมี 3 เส้น ออกจากโคนยาวไปถึงกลางใบ และเส้นใบออกจากเส้นกลางใบ 4 คู่ เส้นร่างแหเห็นชัดด้านล่าง ใบสีเขียวเข้ม  ผิวใบสากคาย ก้านใบเล็กเรียว ยาว 1.0-1.5 เซนติเมตร หูใบรูปแถบแคบปลายแหลม ยาว 0.2-0.5 เซนติเมตร  ดอกเป็นดอกช่อ รูปทรงกระบอกออกที่ซอกใบ และปลายยอด แยกเพศอยู่บนต้นเดียวกัน ช่อดอกเพศผู้และช่อดอกเพศเมียอยู่ต่างช่อกัน วงกลีบรวมสีขาวหม่น หรือสีขาวแกมเขียว ช่อดอกเป็นหางกระรอก ยาวประมาณ 2 เซนติเมตร ดอกเพศผู้ วงกลีบรวมมี 4 แฉก เกลี้ยง เกสรเพศเมีย วงกลีบรวมมี 4 แฉก เกลี้ยง ขอบมีขน เมื่อเป็นผลจะอวบน้ำ รังไข่เกลี้ยง ก้านเกสรเพศเมียมี 2 อัน ผลเป็นผลรวม รูปทรงกระบอก มีสีเขียว เมื่อสุกสีม่วงแดงเข้ม เกือบดำ ฉ่ำน้ำ มีรสหวานอมเปรี้ยว
สรรพคุณ

ยาพื้นบ้าน  ใช้  ใบ รสจืดเย็น เป็นยาขับเหงื่อ แก้ไข้ แก้ตัวร้อน แก้ร้อนในกระหายน้ำ ทำยาต้มใช้อมแก้เจ็บคอ และทำให้เนื้อเยื่อชุ่มชื้น แก้ไอ ระงับประสาท หรือต้มเอาน้ำล้างตา แก้ตาแดง แฉะ ฝ้าฟาง ใบแก่ ตากแห้งมวนสูบเหมือนบุหรี่ แก้ริดสีดวงจมูก ใบ แก้ไอ ระงับประสาท หรือต้มเอาน้ำล้างตา แก้ตาแดง แฉะฝ้าฟาง ใบ ใช้ทำชามีฤทธิ์ต้านอนุมูลอิสระ ราก ขับพยาธิ และเป็นยาสมาน ตากแห้งต้มผสมน้ำผึ้ง ยานี้จะมีรสหวานเย็น ใช้มากในโรคทางเดินหายใจ และการมีน้ำสะสมในร่างกายผิดปกติ ใช้แก้โรคความดันโลหิตสูง แขนขาหมดความรู้สึก กิ่งอ่อน ใบอ่อน แก้ไข้ แก้หวัด แก้ไอ ใบ น้ำต้มและยาชง มีฤทธิ์เป็นยาชะล้าง ใช้ล้างตาแก้ตาอักเสบ ใบอังไฟและทาด้วยน้ำมันมะพร้าวใช้วางบนแผล หรือตำใช้ทาแก้แมลงกัด เป็นยาขับเหงื่อ แก้ไอ ยาหล่อลื่นภายนอก น้ำต้มใบใช้กลั้วคอแก้เจ็บคอ ใช้ล้างตา แก้อาการติดเชื้อ ผสมกับหอมหัวใหญ่เป็นยาพอก รักษาแผลจากการนอนกดทับ ผล รสเปรี้ยวหวานเย็น ต้มน้ำหรือเชื่อมกิน เป็นยาเย็น ยาระบายอ่อนๆ แก้ธาตุไม่ปกติ บรรเทาอาการกระหายน้ำ แก้โรคปวดข้อ ใช้แก้โรคได้เช่นเดียวกับเปลือกราก ใช้แก้ไข้ แก้เจ็บคอ ทำให้ชุ่มคอ บำรุงไต ดับร้อน ช่วยย่อย และเพื่อความสดชื่น เมล็ด ใช้เพิ่มกากใยอาหาร เปลือก เป็นยาระบาย และยาถ่ายพยาธิ
ในประเทศจีนใช้  เปลือกราก กิ่งอ่อน ใบ ผล เป็นยาบำรุง แก้โรคเกี่ยวกับทรวงอก ขับปัสสาวะแก้ไอ หืด วัณโรคปอด การสะสมน้ำในร่างกายผิดปกติ โรคปวดข้อ เปลือกต้น เป็นยาถ่าย และยาขับพยาธิ
องค์ประกอบทางเคมี

ใบ มี carotene, succinic acid, adenine, choline, วิตามินซี ผล มี citric acid, วิตามินซี เนื้อไม้ มี morin ลำต้น มี steroidal sapogenin เปลือก มี α-amyrin
แหล่งข้อมูลอื่น

ข้อมูลที่เกี่ยวข้องกับ Morus (Moraceae) ที่วิกิสปีชีส์
คอมมานโด

คอมมานโด ในภาษาอังกฤษ หมายถึง ทหารหรือหน่วยพิเศษ โดยปกติในการใช้ร่วมสมัย คอมมานโด หมายถึง หน่วยทหารราบเบาหัวกะทิหรือกำลังปฏิบัติการพิเศษ ซึ่งมีความเชี่ยวชาญในด้านการขึ้นบกสะเทินน้ำสะเทินบก การกระโดดร่ม การไต่เขาและเทคนิคที่คล้ายกัน เพื่อปฏิบัติการโจมตี เดิมที "คอมมานโด" หมายถึง ชนิดของหน่วยรบ ซึ่งไม่ใช่ปัจเจกบุคคลในหน่วยนั้น
ในกองทัพของประเทศส่วนใหญ่ คอมมานโดมีลักษณะเฉพาะตรงที่มีความเชี่ยวชาญในการโจมตีเป้าหมายทางทหารตามแบบ ในขณะที่หน่วยกำลังพิเศษอื่นมีความเชี่ยวชาญพิเศษในการต่อต้านการก่อการร้าย การลาดตระเวนสอดแนม และการก่อวินาศกรรม อย่างไรก็ดี คำว่า คอมมานโด บางครั้งยังใช้เกี่ยวข้องกับหน่วยที่ปฏิบัติภารกิจอย่างหลัง (รวมทั้งหน่วยตำรวจพลเรือนบางหน่วยด้วย) ทั้งยังต้องมีความสามารถที่สูงถึงจะเข้าหน่วยนี้ได้
สโมสรฟุตบอลเชียงใหม่

สโมสรฟุตบอลเชียงใหม่ เป็นสโมสรฟุตบอลอาชีพจากจังหวัดเชียงใหม่ ปัจจุบันลงแข่งขันในระดับไทยลีก 3 โซนภาคเหนือ